CPN วิ่ง 5% โบรกชูเป้า 64 บ. ชี้ “เปิดปท.-คลายล็อกดาวน์” หนุนการจับจ่าย ดันรายได้เพิ่ม
CPN วิ่ง 5% โบรกชูเป้า 64 บ. ชี้เปิดปท.-คลายล็อกดาวน์หนุนการจับจ่ายกลับเข้าสู่ระดับปกติ ดันรายได้-กำไรปีนี้เพิ่ม คาดกำไรปกติปีนี้อยู่ที่ 9.3 พันลบ. โต 40%
CPN วิ่ง 5% โบรกชูเป้า 64 บ. ชี้เปิดปท.-คลายล็อกดาวน์หนุนการจับจ่ายกลับเข้าสู่ระดับปกติ ดันรายได้-กำไรปีนี้เพิ่ม คาดกำไรปกติปีนี้อยู่ที่ 9.3 พันลบ. โต 40%
30 มี.ค. 2565

ผู้สื่อข่าวรายงานว่าวันนี้ (30 มี.ค.2565) ราคาหุ้นบริษัท เซ็นทรัลพัฒนา จำกัด (มหาชน) หรือ CPN ณ เวลา 10:31 น. อยู่ที่ระดับ 60 บาท เพิ่มขึ้น 3 บาท หรือ 5.26% โดยทำจุดสูงสุดที่ 60.50 บาท และทำจุดต่ำสุดที่ 57.75 บาท ด้วยมูลค่าการซื้อขาย 840.52 ล้านบาท

บริษัทหลักทรัพย์ คิงส์ฟอร์ด จำกัด ระบุในบทวิเคราะห์ (16 มี.ค.2565) ว่า ปัจจัยบวกจากการคลายล็อกดาวน์และเปิดประเทศหนุนปริมาณ Traffic กลับเข้าสู่ระดับปกติ นอกจากนี้ยังรับรู้รายได้จากการเปิดศูนย์การค้าใหม่ 2 แห่ง ได้แก่ เซ็นทรัลอยุธยาและเซ็นทรัลศรีราชาเต็มปีและในช่วงกลางปี 2565 อีกทั้งบริษัทฯ เตรียมเปิดเซ็นทรัลจันทบุรีเพิ่มอีก 1 โครงการ รวมถึงรับรู้รายได้จากการถือหุ้น SF ที่ 96.24% ส่งผลบวกต่อกําไรเพิ่มขึ้นในระยะยาว โดยจะเป็นการขยายพอร์ตลงทุนไปสู่ Community mall และศูนย์การค้าขนาดใหญ่อย่างเมกาบางนา สำหรับกําไรปกติปี 2565 ตลาดคาดอยู่ที่ราว 9.30 พันล้านบาท ส่วน EPS อยู่ที่ 2.08 บาทต่อหุ้น เติบโตราว 40% จากงวดเดียวกันของปีก่อน ซึ่งบริษัทฯ มีฐานะทางการเงินที่แข็งแกร่ง Net D/E ที่ 0.8 เท่า ต่ำกว่า Covenant ที่ 1.75 เท่า สามารถรองรับการขยายธุรกิจ แนะนำ “ซื้อ” ราคาเป้าหมาย 64 บาท